تشاندرايان 3

تشاندرايان 3 هي لمهمة التالتة ديال برنامج تشاندرايان، لي هيّ سيريّة د لمهام د ستيكشاف لقامار مديورة و مسيّرة من عند مونضامة لأبحات د لفضاء لهندية. مهمة تشاندرايان 3 بدات ف 14 يوليوز 2023، و كاتشمل هبّاط قاماري سميتو ڤيكرام و روڤر سميتو پراجيان، بحال ف مهمة تشاندرايان 2 لي تدارت ف 2019.

تشاندرايان 3 تصيفطات من مركز لفضاء ساتيش داوان ف 14 يوليوز 2023، و دخلات ل لوربيط د لقامار ف 5 غشت. ف 23 غشت معا 12:33 ب التوقيت لعالمي، نزل لهبّاط ڤيكرام حدا لقطب الجنوبي د لقامار. هادشي كيخلّي لهند رابع بلاد كاتنزّل مركابة على لقامار، و أول بلاد كاتنزّل مركابة حدا لقطب الجنوبي ديالو. ف 3 شتنبر نقّز لهباط و تپوزيسيونا 30 تال 40 سنتيميتر من لموضع فين نزل. كان كيتّفتارض باش يشعل ف 22 شتنبر باش يكمل لمهمة ديالو، ولاكين ف 30 شتنبر الليلة لقامارية التانية بدات، الشي لي قتل لأمال باش يعاود يخدم.
تصغير|الصاروخ لي طلّع تشاندرايان 3

 مصادر 

تصنيف:لهند
تصنيف:ستيكشاف لفضاء
تصنيف:2023
تصنيف:مقالات فيها مصدر و 3000 بايت